CELEX: 52017PC0480
Language: da
Date: 2017-07-28
Title: Forslag til EUROPA-PARLAMENTETS OG RÅDETS AFGØRELSE om mobilisering af fleksibilitetsinstrumentet til finansiering af Den Europæiske Fond for Bæredygtig Udvikling

EUROPA-KOMMISSIONEN
            Bruxelles, den 28.7.2017
            COM(2017) 480 final
            Forslag til
            EUROPA-PARLAMENTETS OG RÅDETS AFGØRELSE
            om mobilisering af fleksibilitetsinstrumentet til finansiering af Den Europæiske Fond for Bæredygtig Udvikling
            
               
         
         
            
               BEGRUNDELSE
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  1
                (herefter "FFR-forordningen") giver mulighed for at mobilisere fleksibilitetsinstrumentet til finansiering af nøje fastlagte udgifter, der ikke har kunnet finansieres inden for de lofter, der var til rådighed for et eller flere udgiftsområder i den flerårige finansielle ramme. 
            
            
               Efter at have undersøgt alle muligheder for omfordeling af bevillinger og opbrugt enhver uudnyttet margen under udgiftsområdet Et globalt Europa (udgiftsområde 4) foreslår Kommissionen i overensstemmelse med artikel 11 i FFR-forordningen og punkt 12 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  2
               , at der i 2017 gøres brug af fleksibilitetsinstrumentet for et beløb på 275 mio. EUR. 
            
            
               Fra fleksibilitetsinstrumentet
                  3
                er følgende midler til rådighed: et årligt beløb på 600 mio. EUR (i 2011-priser) svarende til 676 mio. EUR i løbende priser forhøjet med forfaldne beløb fra Den Europæiske Unions Solidaritetsfond og Den Europæiske Fond for Tilpasning til Globaliseringen (beløbet, der forfaldt i slutningen af 2016 var på 646 mio. EUR). Under hensyntagen til mobiliseringen af 530 mio. EUR i forbindelse med budgettet for 2017 til øjeblikkelige budgetforanstaltninger til afhjælpning af den aktuelle migrations-, flygtninge- og sikkerhedskrise
                  4
                er det samlede rådighedsbeløb i fleksibilitetsinstrumentet på 792 mio. EUR i 2017.
            
            
               Det foreslås at mobilisere et beløb på 275 mio. EUR ud over det beløb, som er afsat til udgiftsområde 4 i den flerårige finansielle ramme, til finansiering af indbetalinger til Den Europæiske Fond for Bæredygtig Udvikling (EFSD).
            
            
               Følgende tabel indeholder en vejledende oversigt over de betalingsbevillinger, der foreslås tilvejebragt ved mobilisering af fleksibilitetsinstrumentet:
            
            
               (i mio. EUR, i løbende priser)
            
            
                     
                        År
                     
                  
                  
                     
                        Betalingsbevillinger tilvejebragt ved mobilisering af fleksibilitetsinstrumentet til foranstaltninger til indbetalinger til EFSD i 2017
                     
                  
               
                     
                        2017
                     
                  
                  
                     
                        275,0
                     
                  
               
                     
                        I alt
                     
                  
                  
                     
                        275,0
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om mobilisering af fleksibilitetsinstrumentet til finansiering af Den Europæiske Fond for Bæredygtig Udvikling
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  5
               , særlig punkt 12, tredje afsnit,
            
            
               under henvisning til forslag fra Europa-Kommissionen, og
            
            
               ud fra følgende betragtninger: 
            
            
               (1)Fleksibilitetsinstrumentet skal gøre det muligt at finansiere nøje fastlagte udgifter, der ikke kunne finansieres inden for de lofter, der var til rådighed for et eller flere udgiftsområder.
            
            
               (2)Loftet over det årlige beløb, der er til rådighed under fleksibilitetsinstrumentet, er 600 000 000 EUR (i 2011-priser) som fastsat i artikel 11 i Rådets forordning (EU, Euratom) nr. 1311/2013
                  6
               . 
            
            
               (3)For at afhjælpe de aktuelle udfordringer vedrørende migration, tilstrømningen af flygtninge og sikkerhedstrusler er det nødvendigt hurtigst muligt at tilvejebringe betydelige supplerende beløb til finansiering af passende foranstaltninger.
            
         
         
            
               (4)Efter en undersøgelse af alle muligheder for omfordeling af bevillingerne under loftet for udgiftsområde 4 (Et globalt Europa) har det vist sig nødvendigt at mobilisere fleksibilitetsinstrumentet for at supplere den finansiering, der er til rådighed i Unionens almindelige budget for regnskabsåret 2017, ud over loftet for udgiftsområde 4 med et beløb på 275 000 000 EUR for at stille finansiering til rådighed for Den Europæiske Fond for Bæredygtig Udvikling (EFSD). Dette beløb omfatter forfaldne beløb fra tidligere år fra henholdsvis Den Europæiske Unions Solidaritetsfond og Den Europæiske Fond for Tilpasning til Globaliseringen, jf. artikel 11, stk. 1, i Rådets forordning (EU, Euratom) nr. 1311/2013. 
            
            
               (5)På grundlag af den forventede betalingsprofil bør de betalingsbevillinger, der svarer til anvendelsen af fleksibilitetsinstrumentet, kun tildeles for 2017 —
            
            
               VEDTAGET DENNE AFGØRELSE
            
            
               Artikel 1
            
            
               Fleksibilitetsinstrumentet mobiliseres for at tilvejebringe et beløb på 275 000 000 EUR i forpligtelses- og betalingsbevillinger til Den Europæiske Unions almindelige budget for regnskabsåret 2017 under udgiftsområde 4 (Et globalt Europa).
            
            
               Beløbet, der er omhandlet i stk. 1, anvendes som tilførsel til garantifonden under Den Europæiske Fond for Bæredygtig Udvikling.
            
            
               Artikel 2
            
            
               Denne afgørelse træder i kraft på tyvendedagen efter offentliggørelsen i Den Europæiske Unions Tidende.
            
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  EUT L 347 af 20.12.2013, s. 884.
               
               
                  
                     (2)
                  EUT C 373 af 20.12.2013, s. 1.
               
               
                  
                     (3)
                  Beregningerne er med forbehold for ændringen af meddelelsen fra Kommissionen til Rådet og Europa-Parlamentet, Teknisk justering af den finansielle ramme for 2018 på grundlag af udviklingen i BNI (ENS 2010) (COM(2017) 220), der bør tage hensyn til de øgede rådighedsbeløb i fleksibilitetsinstrumentet efter ikrafttrædelsen af forordning (EU) 2017/1123.
               
               
                  
                     (4)
                  EUT L 50 af 28.2.2017, s. 53.
               
               
                  
                     (5)
                  EUT C 373 af 20.12.2013, s. 1.
               
               
                  
                     (6)
                  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).